a656a0320f17fbd6635df4c4855dca98
Πώς θα αλλάξεις μόνος/-η σου τον ιμάντα ρολού μπαλκονόπορτας;
-------------------------------------------------------------


douleutaras.gr
2020.10
#### **Βήμα 1ο: Ξεβίδωμα & Άνοιγμα**


* Ξεβιδώνεις το πάνω ράουλο και το αφαιρείς.
* Άνοιξε το καπάκι του ρολού που βρίσκεται πάνω από το κούφωμα της μπαλκονόπορτας, για να βγάλεις τον ιμάντα.


Προσοχή! Το ρολό πρέπει να είναι κατεβασμένο πριν αφαιρέσεις τον ιμάντα  

 


#### **Βήμα 2ο: Αφαίρεση Ρολού**


* Αφαίρεσε τον ιμάντα από το ρολό του.
* Με τα χέρια ανέβασε το ρολό επάνω.
* Με ένα κατσαβίδι σταμάτησε το ρολό στη μία άκρη της ροδέλας, ώστε να μην ξετυλιχτεί.


#### **Βήμα 3ο: Εφαρμογή νέου ιμάντα**


* Εφάρμοσε τη μία άκρη του νέου ιμάντα στο μικρό ράουλο που μπαίνει μέσα στο κούφωμα και έπειτα στην αντίστοιχη εγκοπή, που υπάρχει πάνω στη ροδέλα, που συνδέεται με τον άξονα του ρολού της μπαλκονόπορτας.
* Δέσε γερό κόμπο σε αυτή την άκρη ώστε να μην ξετυλιχτεί.
* Αφαίρεσε το “φρένο” που έχεις τοποθετήσει και άφησε το ρολό απαλά να τυλίξει το νέο ιμάντα καθώς κατεβαίνει.


#### **Βήμα 4ο: Ασφάλιση Ιμάντα**


* Αφού κατέβει το ρολό σου και τυλιχτεί ο καινούργιος ιμάντας στη ροδέλα, αφαίρεσε με ένα κατσαβίδι την παλιά κατασκευή του ρολού από τον τοίχο, ώστε να εφαρμόσεις το νέο ιμάντα και στον τοίχο.
* Τοποθετείς το νέο ιμάντα στην κασετίνα και τον ασφαλίζεις με τη βίδα που έχει πάνω του.


#### **Βήμα 5ο: Λειτουργία Ιμάντα**


* Επανατοποθετείς την κασετίνα πίσω στην εσοχή του τοίχου και τη βιδώνεις καλά.
* Βεβαιώσου ότι το ρολό κινείται όπως πρέπει στο ανέβασμα και στο κατέβασμα.


Σε περίπτωση που αντιμετωπίσεις οποιαδήποτε δυσκολία και δεν μπορείς να συνεχίσεις, μην επιμείνεις.


Καταχώρησε την εργασία σου και μέσα σε λίγα λεπτά θα επικοινωνήσουν μαζί σου οι αξιολογημένοι επαγγελματίες μας!


Οι επαγγελματίες της υπηρεσίας μας είναι στη διάθεσή σου, ώστε να αντικαταστήσουν μέσα σε λίγα λεπτά τον ιμάντα της μπαλκονόπορτας σου χωρίς κόπο, ενώ εσύ πίνεις τον καφέ σου!


Απόλαυσε ένα καινούριο ιμάντα δίχως κόπο, άμεσα και αποτελεσματικά!  

